तीन गोलियाँ मारी गईं।
सिर में एक। धड़ में दो।
तुम्हें लगता है कि घर में घुसपैठ के दौरान कुछ गड़बड़ हो गई?
अभी पक्का कुछ कहा नहीं जा सकता, पर यह आमतौर पर घर में घुसपैठ के दौरान
इतनी गोलीबारी नहीं होती है और वह भी इतनी सटीक।
दो बग़ल में मारी गईं, फिर एक सिर में।
यह जानबूझकर की गई हत्या लगती है।
इस बारे में थोड़ा कम उत्साहित सुनाई पड़ने की कोशिश कर सकती हो?
"पॉल लेविट।"
चिट्ठियों के अनुसार, यही घर का मालिक है।
और सारी पारिवारिक फ़ोटो से ग़ायब है।
तलाक़ हुआ होगा?
कुछ तो बात है।
डिटेक्टिव लिन, शायद हमें यहाँ बारूद के कुछ अवशेष मिले हैं।
पीड़ित ने गोली चलाई थी?
अभी पक्का नहीं कह सकते, पर ऐसा ही लगता है।
पर कोई बंदूक नहीं मिली।
नहीं। तुम्हारे आने से पहले हमने पूरी तलाशी ली थी।
सबूत
तुम्हें यह गंध आ रही है?
- किसकी, मल और मौत की? - नहीं। अमोनिया।
किसी ने यहाँ सफ़ाई करने की कोशिश की है।
तैयार हो जाओ, हर्नैंडेज़।
लगता है हमें एक हत्यारे को ढूँढना होगा।
यॉर फ़्रेंड्स एंड नेबर्स
यक़ीन नहीं हो रहा कि यह सब तब हुआ जब हम घर पर थे।
क्या आपने कल शाम छह बजे से
आज सुबह छह बजे के बीच कुछ देखा या सुना?
- हम कभी घर के इस तरफ़ नहीं रहते हैं। - घर के सामने?
सिक्योरिटी कैमरों का क्या?
कल रात को हम घर पर थे।
जब हम घर में होते हैं, तब आमतौर पर सिक्योरिटी सिस्टम सक्रीय नहीं रखते हैं।
यह काफ़ी सुरक्षित पड़ोस है।
तो, आपने श्री लेविट को आख़िरी बार कब देखा था?
पॉल ने कुछ महीने पहले घर छोड़ दिया था।
उनके तलाक़ का मुक़दमा चल रहा है।
तो आपने श्री लेविट को आख़िरी बार तब देखा था जब वह घर छोड़ रहे थे?
- नहीं। वह आता-जाता रहता था। - नहीं।
वह क्लब में गोल्फ़ खेलता है और सभी सामाजिक कार्यक्रमों में आता है।
माफ़ कीजिए, क्या आपको उससे बात करनी है?
नहीं। वह बस पिसे हुए सीप के खोल देने आया है।
- प्टांक कोर्ट के लिए। - बेशक।
तो पॉल, क्या वह आपके दोस्त थे?
शायद आप ऐसा कह सकती हैं।
क्या आपको किसी ऐसे व्यक्ति का पता है जो उन्हें चोट पहुँचाना चाहता हो
या जिसने उन्हें धमकाया हो?
नहीं। बिल्कुल नहीं।
रुको, क्या तुमने यह नहीं कहा था कि उसने निक के यहाँ लड़ाई की थी?
- वह इतनी बड़ी बात नहीं थी। - निक कौन है?
निक ब्रैंड्स।
वह एनबीए खिलाड़ी?
हाँ, वह कुछ ही ब्लॉक आगे रहता है।
तो, निक ब्रैंड्स और श्री लेविट के बीच लड़ाई हुई थी?
यह बराबरी की लड़ाई नहीं लगती है।
नहीं। निक ने पार्टी आयोजित की थी।
ठीक है। तो, श्री लेविट ने इस पार्टी में किससे लड़ाई की थी?
इसके पीछे बस एक ही वजह हो सकती है।
- ए। - ए, कूप।
मेरा मतलब, पक्का यह सैम का काम है, है न?
तलाक़ को लेकर उनमें काफ़ी कड़वाहट थी
और अब सारी संपत्ति उसकी हो जाएगी।
उसके पास वजह है, मौका है…
ग्रेस ने बताया कि सैम शहर के बाहर थी।
जिन लोगों ने पॉल के रेस्टोरेंटों में निवेश किया है, वे आपराधिक दुनिया से काफ़ी जुड़े हुए हैं।
- शायद उसने ग़लत आदमी को नाराज़ कर दिया हो। - या यह बिना कारण हो सकता है।
बढ़िया है। पेशेवर हत्या। सीरियल किलर।
धत्। मैं एक बंदूक खरीदूँगा।
तुम्हें क्या लगता है, कूप?
मुझे लगता है कि बंदूक खरीदते ही,
गॉर्डी जल्द ही अपना ख़ुद का ही लिंग उड़ा लेगा।
भाड़ में जाओ।
मिस लेविट, बॉस्टन से इतनी जल्दी यहाँ पहुँचने के लिए धन्यवाद।
बेशक। मैं आपका फ़ोन आते ही निकल गई थी।
मुझे आपके लिए बेहद खेद है।
मुझे समझ नहीं आ रहा कि मैं अपने बेटों को कैसे बताऊँगी।
पॉल बेहद कमीना था, पर फिर भी वह उनका पिता था।
वैसे, हमने आपके माता-पिता से बात की
और उन्होंने पुष्टि की कि आप और आपके बेटे कल पूरी रात उनके साथ
जन्मदिन का जश्न मना रहे थे।
शुक्र है कि हम वहाँ गए थे।
मैं सोचना ही नहीं चाहती कि अगर हम घर में होते, तो क्या होता।
जिससे याद आया, श्री लेविट आपके घर क्यों आए थे?
अब वह वहाँ नहीं रहते थे, है न?
उसने पाउंड रिज में अपने लिए एक छोटा सा घर लिया था,
पर उसने कभी पूरी तरह से मेरा घर नहीं छोड़ा था, समझी?
तो, अक्सर, वह कुछ सामान लेने आता था।
और आपको इससे ऐतराज़ नहीं था?
बेशक था।
पर मैं इस बारे में क्या करती?
जब मैंने कहा कि मैं ताले बदलवा दूँगी,
तो उसने घर की किश्त भरना बंद करने की धमकी दी थी।
मैं बस बच्चों की ख़ातिर हालातों को जितना हो सके शांतिपूर्ण रखने की कोशिश कर रही थी।
पर उसने इसे आसान नहीं बनाया था।
क्या आपको पता है कि आप अपने पति के नाम पर ली गई
बीस मिलियन डॉलर की जीवन बीमा पॉलिसी की एकमात्र लाभार्थी हैं?
मुझे हमारे तलाक़ के समझौते से अच्छी रक़म मिलने वाली थी।
अब आपको सब कुछ मिलेगा।
माफ़ कीजिए। मुझे ये सवाल पूछने ही होंगे।
- पर वह कोई सवाल नहीं था। - नहीं, शायद नहीं था।
तो, आपके पति ने आपको एक बहुत ही जवान महिला के लिए छोड़ दिया था।
पक्का आपको इससे काफ़ी गुस्सा आया होगा।
नहीं।
वह मुझसे वापस आने की विनती कर रहा था।
और आप नहीं चाहती थीं वह वापस आएँ?
यह तलाक़ मेरे लिए सबसे अच्छी बात थी।
पॉल के साथ जीवन सुखद नहीं था।
मेरा मतलब, मैं जीवन में पहली बार किसी आदमी की देखभाल नहीं कर रही हूँ।
आप किसी और को डेट नहीं कर रही हैं?
अभी के लिए, मैं अपने बच्चों और फिर अपने ऊपर ध्यान केंद्रित करके ख़ुश हूँ।
आपने अपने पति से आख़िरी बार कब बात की थी?
- कल रात को। - क्या आप अक्सर बात करते थे?
वह काफ़ी फ़ोन करता था। उसे अतीत को भूलने में परेशानी हो रही थी।
वह कैसे सुनाई पड़ रहे थे?
नशे में, उदास, गुस्से में। हमेशा की तरह।
क्या पॉल का कोई दुश्मन था जिसके बारे में आपको जानकारी है?
नहीं, नहीं।
एंड्रू कूपर का क्या?
माफ़ कीजिए। क्या?
वैसे, पता चला है कि कुछ हफ़्ते पहले एक पार्टी में
पॉल और श्री कूपर के बीच लड़ाई हुई थी।
आप हैरान दिख रही हैं।
कूप और मेल् हमारे पड़ोस के दोस्त हैं।
मैंने किसी लड़ाई के बारे में नहीं सुना।
और मेल्, श्री कूपर की पत्नी हैं?
पूर्व-पत्नी है।
मुझे अपने पति के व्यवसाय के बारे में बताइए। रेस्टोरेंटों के बारे में।
नहीं, पॉल मुझे उन सबसे दूर रखता था।
मैं उसमें शामिल नहीं थी।
शायद आपको उसके निवेशकों से पूछताछ करनी चाहिए?
पॉल हमेशा उन्हें लेकर थोड़ा डरा हुआ रहता था।
जहाँ तक मैंने सुना है, वे थोड़े संदेहजनक हैं।
क्या पॉल के पास अपनी बंदूक थी?
हाँ। मैंने आपसे कहा न कि वह थोड़ा डरा हुआ रहता था।
आपको पता है कि कौन सी बंदूक थी?
नहीं। मुझे बंदूकों की कोई जानकारी नहीं है।
मैंने उसे अपनी बंदूक ऑफ़िस में ही रखने को कहा था।
वह मेरे लिए भी बंदूक लाया था, पर मैंने कभी उसका इस्तेमाल नहीं किया।
वह घर में तिजोरी में है।
मैं अपनी तिजोरी का कॉम्बिनेशन दे सकती हूँ।
आप जाँच कर सकती हैं। वह कभी चलाई नहीं गई है।
वह एक छोटी सी बंदूक है। पता नहीं।
क्या मेरी पूछताछ ख़त्म हुई?
माफ़ कीजिए, मुझे मेरे बेटों को देखने जाना होगा।
हाँ, बेशक।
डिटेक्टिव लिन
- तुम्हें उस पर विश्वास नहीं है? - तुम्हें है?
उसकी अन्यत्र उपस्थिति की पुष्टि हो चुकी है। मैंने ख़ुद उसके माता-पिता से बात की थी।
पर इसका यह मतलब नहीं कि वह उसमें शामिल नहीं थी।
तुम तिजोरी में उस बंदूक की जाँच करोगे?
- ठीक है। - पुरानी वाली गई, नई वाली आई।
- वह वही गर्लफ़्रेंड है? - हाँ।
बेशक पॉल इसमें माहिर था। मानना पड़ेगा।
- यह सीधा लेन-देन का रिश्ता था। - तुम्हें कैसे पता?
उसे देखो।
तुम बहुत ही शक्की इंसान हो। क्या कभी किसी ने तुम्हें यह बताया है?
और तुम क्या हो, कोई रोमांटिक इंसान?
मुझे बस लोगों में अच्छाई देखना पसंद है।
ख़ासकर जब वे वैसी दिखती हों।
- तुम कहो तो उससे मैं पूछताछ करूँ? - तुम तो यही चाहोगे।
क्यों न तुम जाकर उस बंदूक की जाँच करो?
मैंने फिर से सैम को फ़ोन किया। वह अब भी फ़ोन नहीं उठा रही है।
मेरा मतलब, पक्का उसे ढेरों फ़ोन आ रहे होंगे। वह देखेगी कि तुमने फ़ोन किया था।
मुझे उसके लिए बेहद बुरा लग रहा है। उसके बेटों के लिए।
जानता हूँ। पॉल परेशान ज़रूर करता था,
पर वह बुरा आदमी नहीं था।
- सच में? - नहीं, बिल्कुल नहीं।
तुम कल के सफ़र के लिए तैयार हो?
बस अभी जाना ग़लत लगता है।
मैं सोच रही हूँ कि क्या मुझे टोरी और कूप को अकेले जाने देना चाहिए।
मेरा मतलब, कॉलेज के ये दाख़िले वाले सफ़र बहुत महत्वपूर्ण होते हैं।
मुझे लगता है कि टोरी के लिए यह अच्छा होगा
कि उसके माता-पिता दोनों ही कुछ समय के लिए उस पर ध्यान दें,
- यह देखते हुए कि… - कि वह हमसे नफ़रत करती है?
वह तुमसे नफ़रत नहीं करती है।
ए, तुम्हें लगता है कि कूप के साथ वापस वहाँ जाकर तुम्हें अजीब महसूस होगा?
तुम क्या कहना चाहते हो?
तुम दोनों को वहीं प्यार हुआ था।
नहीं।
मैं बस उम्मीद कर रही हूँ कि वह भूल न जाए कि हमें कल जाना है।
श्री कूपर, मैं डिटेक्टिव लिन हूँ। वेस्टमॉन्ट पीडी।
मैं आपके लिए क्या कर सकता हूँ, डिटेक्टिव?
पक्का आपने सुना होगा
कि आपके दोस्त, पॉल लेविट की कल रात को गोली मारकर हत्या की गई।
हाँ। यह बहुत बुरा हुआ। हम सभी अब भी सदमे में हैं।
क्या मैं एक मिनट के लिए अंदर आ सकती हूँ?
हाँ, कृपया। ज़रूर आइए।
आप पीने के लिए कुछ लेना चाहेंगी?
नहीं।
- आप अकेले रहते हैं? - हाँ।
दरअसल, अकेले नहीं। अभी नहीं।
मेरी बहन। कुछ दिनों के लिए रह रही है। इसलिए इतनी गंदगी है।
तो, श्री लेविट के बारे में बात करते हैं।
मैंने सुना है आप दोनों एक-दूसरे को पसंद नहीं करते थे।
- यह ग़लत है। - अच्छा?
मैंने सुना कि एक पार्टी में आप दोनों के बीच लड़ाई हुई थी।
वह।
वैसे, वह दरअसल कोई लड़ाई नहीं थी।
पॉल बस हमेशा वाला आम बर्ताव कर रहा था।
वैसे, अब पॉल मर चुके हैं,
इसलिए मुझे लड़ाई की वजह पूछनी होगी।
वैसे, मुझे सच में याद नहीं है।
हम दोनों शराब पी रहे थे और मैंने कुछ ऐसा कहा जो उसे पसंद नहीं आया,
फिर उसने मुझे धक्का दिया।
सच कहूँ तो, हम दोनों काफ़ी नशे में थे।
क्या कोई कारण है कि आप नहीं होंगे?
- नशे में? - ईमानदार।
बिल्कुल नहीं।
क्या आप अक्सर लड़ाई करते हैं, श्री कूपर?
- नहीं। - क्योंकि आपकी उँगलियों पर वे चोटें
इतनी ताज़ा हैं कि पॉल के साथ हुई लड़ाई के दौरान नहीं लगी होंगी।
हाँ, दरअसल, जैसा कि मैंने कहा, वह लड़ाई नहीं थी
और ये चोटें टेनिस खेलने के दौरान लगी थीं।
टेनिस।
जितना आपको लगता है, उससे कहीं ज़्यादा लगती हैं।
क्या मैं पूछ सकती हूँ कि आप कल रात को कहाँ थे?
- सच में? - आपको संदिग्धों की सूची से हटाना होगा।
मैं मैनहैटन में क्यू नाईट-क्लब में था।
क्-यू।
- क्या आप किसी के साथ गए थे? - नहीं।
आप अकेले गए थे?
मुझे लगता है कि अगर आप किसी के साथ नहीं जाते हैं,
तो किसी के साथ लौटने की संभावना कहीं ज़्यादा होती है।
- क्या आप किसी के साथ लौटे थे? - नहीं।
- यह आपके लिए असामान्य बात है? - धीरे-धीरे आम बात हो रही है।
- आप कितने बजे घर लौटे थे? - लगभग आधी रात को।
बाकी की रात यहीं गुज़ारी, मेरी बहन के साथ समय बिताया।
पर, आप नाईट-क्लबों में जाने के लिए थोड़े बूढ़े हैं।
ज़ाहिर है। मैं हाल ही में सिंगल हुआ हूँ
और ऐसा नहीं है कि मुझे यहाँ कोई मिलेगा।
वैसे, समैंथा लेविट भी हाल ही में सिंगल हुई हैं और काफ़ी आकर्षक हैं।
- क्या वह किसी को डेट कर रही हैं? - मुझे कोई अंदाज़ा नहीं है।
वह मेरी पूर्व-पत्नी की दोस्त ज़्यादा है।
मैंने सुना है कि उनके और पॉल के तलाक़ में काफ़ी समस्याएँ पैदा हो रही थीं।
आपने कभी किसी शांतिपूर्ण तलाक़ के बारे में सुना है?
हाँ। शायद आपको इसका अच्छा अनुभव होगा।
माफ़ करना, डिटेक्टिव लिन, क्या आपको मुझसे कोई समस्या है?
नहीं।
बेशक नहीं है। आपने ऐसा क्यों सोचा?
शायद आपके ख़ुशमिज़ाज़ बर्ताव के कारण।
हाँ, वैसे, लोग मुझसे यह अक्सर कहते हैं।
समय देने के लिए धन्यवाद, श्री कूपर।
ज़रूर। मैं आपको बाहर छोड़ आता हूँ।
तुम्हें यक़ीन है कि कोई इलाज है
और आख़िरकार तुम्हें वह ढूँढ लिया है
तुम्हें लगता है कि एक ड्रिंक
तुम्हारी चेतना को दबा देगा और तुम अपनी
सारी ग़लतियाँ भूल जाओगे
पर तुम नहीं भूलोगे
जब तक तुम समझदार नहीं हो जाते
उन चीज़ों की सूची बनाओ जो तुम्हें चाहिए
इससे पहले कि तुम फैसला करो
पर तुम नहीं…
शायद मैंने आख़िरी बार यह तुम्हारे साथ ही पी थी।
- दरअसल यह वयस्क लोगों की ड्रिंक नहीं है। - नहीं।
- ए, तुमने सच में शानदार गाना गाया। - धन्यवाद।
वैसे, तुमने सच में शानदार गाना गाया।
- लोग सच में झूम रहे थे। - धन्यवाद।
वैसे, मुझे तुम्हें यहाँ देखकर हैरानी हुई।
मुझे लगा था कि तुम्हारे पब आने के दिन कब के ख़त्म हो गए होंगे।
मेरा मतलब, अब जबकि तुम्हारा परिवार है।
तुम मज़ाक कर रही हो? यह इकलौता समय है जब मैं अकेले रह सकता हूँ।
और तुम्हारी पत्नी को इससे ऐतराज़ नहीं है?
मुझे नहीं लगता कि उसे मेरी ग़ैर-मौजूदगी खलती है।
माफ़ करना। ज़्यादा बोल रहा हूँ।
हाँ, तुम सच में मूड बिगाड़ रहे हो।
- माफ़ करना। - बस चुप रहो और पीयो।
ठीक है।
चियर्स।
तुम चुपचाप हो।
बस भूख लगी है।
मछली बाज़ार में सब कैसा चल रहा है?
वे मुझे वहाँ पहचानने लगे हैं, पर इसमें समय लगता है।
कभी-कभी वे मेरे पास आते हैं। कभी-कभी नहीं आते हैं।
हाँ, पर…
जब वे आते हैं, तो अच्छे पैसे मिलते हैं।
ये बदबूदार पैसे हैं।
तुमने माँ को फ़ोन किया?
हाँ।
हद है। रुको।
- हे भगवान। - क्या हुआ?
- सब ठीक है? - ह…
वेस्टमॉन्ट विलेज के एक बंगले में एक व्यक्ति की हत्या कर दी गई
हाँ। नहीं।
मुझे एक फ़ोन करना है।
मैं आपसे कुछ बात करना चाहता था।
हाँ। माफ़ करना। मुझे कुछ मिनट दो।
जॉर्ज क्लूनी
मेरा मतलब, मैं बहुत मुसीबत में हूँ।
एलेना बेनिटेज़
उन्होंने मुझ पर आरोप नहीं लगाया है, पर तुम जानते हो कि हमेशा पत्नी पर ही शक़ जाता है।
वैसे, मुझे लगता है कि पॉल के साथ हुई मेरी लड़ाई के बाद उन्हें मुझ पर भी शक़ है।
हाँ, मैंने इस बारे में सुना था। क्या हुआ था?
दरअसल… दरअसल कोई बड़ी बात नहीं थी।
तुम मेरे सम्मान की रक्षा कर रहे थे? तुम बेहद प्यारे हो।
जिससे याद आया,
पुलिसवालों ने मुझसे पूछा कि क्या मैं किसी को डेट कर रही हूँ।
- वैसे, उम्मीद है कि तुमने उन्हें ना कहा। - बेशक मैंने ना कहा।
इतना कुछ होने के बाद, मैं नहीं चाहती कि मेल् और बाकी सब मुझसे दूर हो जाएँ,
पर चिंता करने के लिए धन्यवाद।
मुझे चिंता है।
हाँ, बस मेरे लिए नहीं है।
सैम…
लू वर्गा
ए।
पीछे बैठो।
उत्साहित हो?
साफ़ है कि आपके और मॉम के जितना नहीं।
- तुम्हें यह बेहद पसंद आएगा। - मुझे शर्मिंदा मत कीजिएगा।
मैं वादा नहीं कर सकता।
ए, डैड।
- ख़ुशी हुई कि तुम आ सके। - मुझे ज़बरदस्ती लाया गया।
यह हुई न बात।
ए, तुम निलंबित हो, बेटे। तुम्हें हमारी हर बात माननी होगी।
मेरा विश्वास करो, तुम्हें बेहद ख़ुशी होगी कि तुम आए।
रोड ट्रिप!
- तुम अच्छे मूड में हो। - हमेशा होता हूँ।
सच में?
हाँ!
- क्या हम पहुँच गए? ठीक है। - मैं तुम्हें मुँह पर मुक्का मारूँगी।
मॉर्गन तुम वहाँ हो?
ए, मॉम, आपको लगता है कि सैम ने पॉल की हत्या की?
क्या?
बचकानी बात मत बोलो।
यह इतनी बचकानी क्यों है? क्या आप कभी डैड को मारना नहीं चाहती थीं?
- हाँ। - ए! धन्यवाद।
- पर बात यह है कि मैंने नहीं मारा। - मैं यहीं हूँ।
हाँ। हाँ, आपने बस उन्हें तलाक़ दिया।
- हे भगवान। टोरी, बस भी करो। - ठीक है।
मुझे पता था कि मुझे बस जेक को लेकर जाना चाहिए था।
मुझे समझ नहीं आता कि इसे पारिवारिक सफ़र क्यों बनाया गया।
- क्योंकि यह कॉलेज है, जान… - ठीक है।
…और अपने बच्चों को कॉलेज ले जाना बहुत महत्वपूर्ण है।
तुम यह किसी बेवकूफ़ बॉयफ़्रेंड पर बर्बाद नहीं करना चाहोगी
जो कुछ सालों में तुम्हारे आस-पास भी नहीं रहेगा।
आप उसके साथ इतना बुरा बर्ताव क्यों करते हैं?
यह प्राकृतिक है।
ठीक है, वैसे, मुझे आपको बताते हुए खेद हो रहा है, पर जेक मुझे छोड़कर कहीं नहीं जाएगा।
- पर तुम जाओगी। - इसका क्या मतलब है?
- क्या हम किसी और विषय पर बात कर सकते हैं… - इसका यह मतलब है
कि कॉलेज जाने के ज़्यादा से ज़्यादा दो हफ़्ते बाद, तुम उसे छोड़ दोगी।
माफ़ कीजिए, पर हम सभी बस यूँ ही अपने चाहितों को छोड़कर नहीं चले जाते, डैड।
तुम उससे प्यार नहीं करती हो।
सच में? आप प्यार के बारे में क्या जानते हैं?
ए!
- नहीं, कोई बात नहीं। उसे बोलने दो। - यह ठीक नहीं है।
- नहीं, मैं सुनना चाहता हूँ कि वह… - नहीं, सच में, डैड।
- आप प्यार के बारे में क्या जानते हैं? - मुझे पता है कि वह पाना कैसा महसूस होता है
और मुझे पता है कि उसे खोने पर, दिल के कितने टुकड़े होते हैं।
यह तुम्हें बचकाना लग सकता है, पर कभी-कभी प्यार पाकर नहीं,
बल्कि उसके खोने पर वह ज़्यादा समझ आता है।
मुझे पता है कि रोज़ाना मेरा हाथ पकड़ने वाली
उस छोटी सी लड़की को अब देखना कैसा लगता है जब वह बड़ी हो गई है और आँखें घुमाकर
मुझसे इतनी नफ़रत से बात करती है कि मेरे लिए साँस लेना मुश्किल हो जाता है।
डैड, मैं…
हे भगवान, जान, मुझे माफ़ कर दो।
पता नहीं…
पता नहीं मैंने यह सब क्यों कहा। मुझे सच में माफ़ कर दो।
चलो बस… मुझे माफ़ कर दो, जान। माफ़ कर दो।
मुझे पता है।
- तुम दोनों को पानी चाहिए? - उसमें पानी है।
- वह सच में अच्छा है। - नहीं चाहिए? ठीक है।
उम्मीद है आपको ऐतराज़ नहीं होगा। मुझे अभ्यास करना है।
कोई बात नहीं।
हरी ने मुझे पहले ही बता दिया था। आप यहाँ पॉल के बारे में बात करने आई हैं।
मैंने सुना कि आपने यहाँ काफ़ी शानदार पार्टी की थी।
नहीं।
दरअसल वह काफ़ी उबाऊ पार्टी थी।
मैंने सुना कि आपके एक मेहमान को एम्बुलेंस में ले जाया गया।
हाँ, हाँ। मुझे इस बात का बुरा लग रहा है।
मेरा मतलब, कभी-कभी मैं भूल जाता हूँ कि मैं किसके साथ खेल रहा हूँ।
मैंने यह भी सुना कि श्री लेविट और एंड्रू कूपर के बीच
किसी तरह की लड़ाई हुई थी।
नहीं, वह लड़ाई नहीं थी।
बस दो अधेड़ उम्र के श्वेत आदमी अपना तनाव दूर कर रहे थे।
आपको लड़ाई की वजह पता है?
नहीं। कोई अंदाज़ा नहीं है।
पर पॉल, वह हमेशा से थोड़ा गुस्सैल स्वभाव का था।
- और श्री कूपर? - कूप?
नहीं। नहीं, कूप लड़ाई करने वालों में से नहीं है।
अगर वह होता, तो कब का मुझ पर हमला कर चुका होता।
- ऐसा क्यों? - मैं उसकी पूर्व-पत्नी को डेट कर रहा हूँ।
और वह आपकी पार्टी में आया?
हाँ, मैं भी हैरान था।
जॉर्ज क्लूनी
ए, मैं एंड्रू कूपर हूँ। मुझे संदेश भेजो।
पॉल लेविट की हत्या हुई!
सभी को हैलो। प्रिंसटन में स्वागत है।
कूप।
हम बस और एकाध लोगों का इंतज़ार कर रहे हैं जो पीछे छूट गए हैं
और फिर हम शुरू करेंगे।
ए, तो वे मुझे टेनिस के लिए मौजूद सुविधाएँ दिखाना चाहती हैं।
पर, जान, अभी दौरा होगा। हमें दौरा करना है।
- ठीक है। - क्या वे तुम्हें बाद में नहीं दिखा सकतीं?
ठीक है। पर उन्होंने कहा कि वे मुझे दौरा करवा सकती हैं।
ठीक है। तो, जब मिलना हो, तो हमें फ़ोन करना।
ठीक है। बढ़िया है। धन्यवाद।
हाँ, वह हमें फिर फ़ोन नहीं करेगी, है न?
- नहीं। - नहीं।
और हंटर को अभी प्रिंसटन का दौरा नहीं चाहिए।
- या कभी नहीं चाहिए होगा। - चिंता मत करो।
मैंने उसके लिए कुछ और योजना बनाई है।
क्या?
तो किसी भी पेशेवर रिकॉर्डिंग स्टूडियो की तरह, हमारे पास भी सारे उपकरण हैं।
लॉजिक प्रो, 72-चैनल वाला एनालॉग मिक्सिंग कंसोल,
वहाँ ऊपर कस्टम ग्रिफ़न सबवूफ़र हैं।
हमारे पास हर उस उपकरण की पहुँच है जिसके बारे में
तुम सोच सकते हो और डिजिटल बैंकों में और हज़ारों हैं।
तो अल्ट्रावायलेट स्टूडियोज़ आमतौर पर छात्रों के लिए आरक्षित होता है,
पर मैंने सोचा कि आज तुम यहाँ आकर इसका इस्तेमाल कर सकते हो।
सच में?
हम कुछ डेमो बनाने के लिए दो बैंडों को प्रशिक्षण दे रहे हैं,
जो कि अगर तुम चाहो, तो बैठकर देख सकते हो।
और उसके बाद, तुम्हारे पास स्टूडियो को आज़माने का समय होगा।
- ठीक है? - बढ़िया है।
- ठीक है। - चलो चलें।
- हम तुम्हें बाद में डिनर के लिए लेने आएँगे। - अलविदा।
मैंने एक एहसान का बदला माँगा।
उसे यहाँ डलवाने के लिए तुम्हें कितने एहसानों का बदला माँगना पड़ेगा?
हमें बस कॉलेज में उसका दाखिला करवाना है। बस।
फिर वह अपना रास्ता ढूँढ लेगा और दोस्त बना लेगा।
जैसे हमने किया था।
हाँ।
तो, लगता है कि हमें पूरा दिन अकेले बिताना होगा।
सच में?
हम क्या करेंगे?
मेरे पीछे आओ।
एलेना बेनिटेज़ मिस्ड कॉल
- सब ठीक है? - हाँ। बस सारे लड़के हत्या पर अपनी राय दे रहे हैं।
तो बहुमत क्या कहती है?
सूदख़ोरों ने हत्या की।
हे भगवान, यह इतना दुखद है। मैं कल्पना भी नहीं कर सकती।
हाँ। चलो एक सौदा करें।
चलो वास्तविक जीवन के बारे में बातें न करें। बिल्कुल नहीं। बस आज के लिए।
और अगर मैंने की?
अगर तुमने की, तो तुम्हें एक शॉट लेना होगा।
यह तय रहा।
- जिससे याद आया, हमें एक और… - नहीं, मैं पहले ही मँगवा चुका हूँ।
धन्यवाद।
आराम करो, यात्री, आराम करो, और चिंताएँ भूल जाओ।
अपने दोस्तों के नाम पीयो और उन्हें यहाँ आने की सलाह दो।
क्या यह अजीब है?
लगता है कि अतीत में लौट आया हूँ।
विश्वास ही नहीं होता कि यह जगह कितनी कम बदली है।
मेरा मतलब, अगर बदलाव की ज़रूरत नहीं है…
ए, तुम्हें लगता है कि थॉमस स्वीट के पास अब भी मेरे पसंदीदा फ़ायरबॉल हैं?
क्योंकि मैंने वे सारे खा लिए
- जो तुमने मेरे जन्मदिन पर दिए थे। - हे भगवान।
उनके लिए धन्यवाद। मुझे खाकर बेहद मज़ा आया।
कोई बात नहीं। वैसे, क्या निक पार्टी के सदमे से उभरा?
दो मिनट भी नहीं हुए और तुमने अपना ही नियम तोड़ दिया।
हाँ, मैंने तोड़ दिया।
माफ़ करना, क्या हमें येगरमाइस्टर के शॉट दोगी?
- दो? - दरअसल, पता है क्या?
- पूरी बोतल ले आओ। - हाँ, ज़रूर।
- मैंने यह नहीं कहा था कि येगरमाइस्टर ही पीनी होगी। - उसकी ज़रूरत पड़ेगी। कहने की ज़रूरत नहीं थी।
अरे, नहीं।
- यह लीजिए। - ठीक है। धन्यवाद।
हाँ।
अच्छी है?
- हाँ। - सच में?
नहीं।
वह…
- ब… वाह। - पाँच सेकंड वाला नियम।
- पाँच सेकंड…
तुमने एक भी अंदर नहीं डाला। ऐसा नहीं होता है।
- और ज़्यादा खोलो। - यह बैग छोटा सा है।
हे भगवान।
ठीक है, ठीक है। हमें मिल गए।
धन्यवाद।
कैंडी का बैग।
कैंडी का एक बैग…
वाह, ये इतने स्वादिष्ट दिख रहे हैं।
एक लो।
थॉमस स्वीट चॉकलेट
माफ़ कीजिए! मैडम, शायद आप उस जैम के पैसे देना भूल गईं।
क्या कहा?
पक्का आपसे ग़लती हुई होगी,
पर आप बस पैसे दिए बिना वह जैम का डब्बा लेकर निकल आईं।
हमने बस फ़ायरबॉल खरीदे। हमने…
मैंने आपको वह लेते हुए देखा था।
अब, मैं आपके लिए कोई परेशानी खड़ी नहीं करना चाहता,
इसलिए क्यों न आप बस मेरे पीछे वापस अंदर चलें और हम…
ए, ए। दोस्त, उसने तुम्हारा जैम नहीं लिया।
देखिए, मुझे नहीं पता कि यहाँ क्या चल रहा है,
पर क्यों न आप मुझे दिखाएँ कि आपके पर्स में क्या है?
उसने कुछ नहीं चुराया। समझे?
इसलिए या तो तुम चुपचाप वापस जा सकते हो,
या अगले छह महीने यह सोचते हुए बिता सकते हो कि काश तुम चुपचाप वापस चले जाते।
तुम कौन हो?
- कौन फ़ोन कर रहा है? - तुम्हारा बेटा।
- हैलो, बेटा। - ए।
ग्रैटी और एक्स को यह ट्रैक बेहद पसंद आया जो मैंने बनाया है,
इसलिए उन्होंने पार्टी करने के लिए कुछ दोस्तों को बुलाया है।
क्या मैं डिनर छोड़ सकता हूँ?
बेशक, पर कुछ खाना ज़रूर, समझे?
हाँ। शायद वे फ़ैट सैंडविच नामक कुछ मँगवा रहे हैं?
फ़ैट सैंडविच।
ठीक है, बेटा। वह स्वादिष्ट होगा।
- बस हमें बाद में मैसेज करना। - ज़रूर।
फ़ैट सैंडविच।
पुलिस ने अभी भी घर को बंद कर रखा है, इसलिए मैं बस कुछ ज़रूरी सामान खरीद रही हूँ।
हाँ, तुम कहाँ रहोगी?
मैं ओपस होटल में ठहर रही हूँ। बच्चे कैसे हैं?
वे आँगन में खेलकर थक गए हैं।
डैड अभी उन्हें नहला रहे हैं।
धन्यवाद, मॉम। मुझे उनकी याद आ रही है।
वे कहीं नहीं जा रहे, बेटा।
तुम्हें जो करना है, वह काम पूरा करो।
तुम माइकल से बात करना चाहोगी?
नहीं। ऐसा लगेगा कि मैं उससे झूठ बोल रही हूँ।
- मैं बस… मैं आपको कल फ़ोन करूँ? - ठीक है।
- अलविदा।
ठीक है। आपसे प्यार है।
हैलो। मैं कुछ ढूँढने में मदद करूँ?
नहीं, धन्यवाद। मैं बस कुछ सामान ले रही हूँ।
वैसे, हमारे पास अभी-अभी कुछ नए उत्पाद आए हैं।
आपको ये रेटिनॉल आई पैच बहुत पसंद आएँगे।
महीन रेखाओं और उस सूजन के लिए बहुत बढ़िया हैं।
मुझे नहीं चाहिए, धन्यवाद।
ठीक है।
मुझे आपकी झाइयाँ बेहद पसंद आईं। माफ़ कीजिए। वे बेहद प्यारी हैं।
अगर आप काफ़ी करीब से देखें,
तो आपकी बढ़ती उम्र की थोड़ी सी झलक दिखती है।
और गर्दन में दर्द, उसकी चिंता मत कीजिए, वह मुझे भी होता है।
माफ़ करना। तुम्हारा नाम क्या है?
मैं कीली हूँ।
कीली, मैं बस कुछ दिनों का सामान ले रही हूँ,
इसलिए मुझे तुम्हारी मदद नहीं चाहिए।
- क्या आप यहाँ घूमने आई हैं? - नहीं, मैं यहीं रहती हूँ।
तो फिर केवल कुछ दिनों का सामान क्यों?
कीली, चूँकि तुमने पूछा,
मेरे पति की हमारे घर की लॉबी में अभी-अभी हत्या कर दी गई,
जो कि अब एक अपराध स्थल है,
और इसलिए मैं होटल में ठहर रही हूँ,
और इसलिए मुझे नए सामान चाहिए,
और इसलिए, जैसा कि तुमने इतनी बारीकी से गौर किया,
मुझे रेटिनल आई पैच की सख़्त ज़रूरत हो सकती है।
हमारा तलाक़ का मुक़दमा चल रहा था जिसमें काफ़ी समस्याएँ हो रही थीं,
इसलिए कहीं न कहीं मेरे मन को…
बहुत राहत मिली है कि वह मर गया है।
पर, मेरा मतलब, कीली, मैं इस बात को लेकर बहुत दोषी महसूस कर रही हूँ क्योंकि…
मेरा मतलब, भगवान के लिए, वह मेरे बच्चों का पिता है।
मेरा मतलब, तो फिर मैं कैसी इंसान हुई, समझी?
और मुझे तुम्हें ये सब बताने में कोई ऐतराज़ नहीं है
क्योंकि, मेरा मतलब, तुम कौन हो, है न?
बात यह है कि…
मैं बस तलाक़शुदा होना स्वीकार करने ही लगी थी
और फिर अचानक मैं कमबख़्त विधवा बन गई?
मेरा मतलब, मेरी पूरी पहचान ही मिट गई,
कुब्लर-रॉस मॉडल के साथ।
तो अपने घर से बाहर निकाले जाने के अलावा,
मैं इस अपराधबोध और शोक और व्याकुलता
और गुस्से के बवंडर में फँसी हूँ जिसे मैं समझने की कोशिश कर रही थी
और बुरी तरह असफल हो रही थी जब तुम मुझसे ज़बरदस्ती बात करने लगी।
तो अगर मैं तुम्हारी जगह होती, तो इतना हैरान होना बंद करती
और लॉरा मर्सिए के पास खड़ी उस ग्राहक की मदद करने जाती,
क्योंकि ऐसा लगता है कि उसे सच में तुम्हारी मदद की ज़रूरत है।
- हाँ। शायद मुझे… - हाँ।
है न?
इतना स्वादिष्ट है। इतना स्वादिष्ट है!
इतना स्वादिष्ट है।
नहीं।
वॉइसमेल एलेना बेनिटेज़
- कौन था? - वास्तविक ज़िंदगी।
क्या वह तुम्हारी गर्लफ़्रेंड है?
- महिला दोस्त है? - ऑफ़।
हमारी 18 सालों की शादीशुदा ज़िंदगी में, मैंने तुम्हें कभी अपना फ़ोन ऑफ़ करते नहीं देखा।
वैसे, इससे यह ज़्यादा टिकती है।
- शादी? - नहीं, बैटरी।
मैंने सालों बाद तुम्हारे साथ इतना अच्छा समय बिताया है।
वह इसलिए, मेरी दोस्त, क्योंकि तुम नशे में हो।
मैं हूँ।
और इसी ख़ुशी में…
मुझे एक राज़ की बात बतानी है।
ए!
- मैंने उस आदमी को डाँट लगाई। - मुझे पता है। तुम शानदार थे।
क्यों?
तुम कभी कुछ चुराना नहीं चाहते थे?
हाँ। ठीक है। मैं और सुनना चाहती हूँ।
तुम यहाँ नई हो।
मुझे यह इसलिए पता है क्योंकि हमारे केवल छह ही असली फ़ैन हैं।
क्लब हमें यहाँ केवल इसलिए गाने दे रहा है
क्योंकि पिछले हफ़्ते उनका साउंड सिस्टम ख़राब हो गया।
तुम क्या कह रहे हो? तुम सभी शानदार गाते हो।
हाँ। इस उत्साह को नियंत्रित करने की कोशिश करो।
सभी हमेशा कहते थे कि जिन चीज़ों के कारण हाई स्कूल में तुम पर अत्याचार होते थे, उनके कारण ही
तुम्हें कॉलेज में सेक्स करने को मिलेगा।
और क्या तुम्हें सेक्स करने को मिला?
कम से कम अब मुझ पर अत्याचार नहीं होते हैं।
- बस… हो गया। यह अंदर घुस गई है। - अरे, अब यह उल्टी है।
अब, देखो। बस इसे…
और मैं यीशु के घर का ताला खोल रहा हूँ
यह चर्च है।
यहाँ प्रार्थना की जाती है। तुम्हें बहुत शिष्ट होना होगा।
तुम यहीं रुको।
- बैठो। यहाँ बैठो, समझी? बस… - हम क्या कर रहे हैं?
मैं अभी आया।
मुझे कुछ काम है। रुको। यहीं रुको।
तुम क्या कर रहे हो?
- तुम नर्क में जाओगे। - हाँ।
कुछ ऐसा बताओ जो मुझे नहीं पता।
- तुम्हारे जैम के लिए क्रैकर। है न? - मैं तुमसे वहीं मिलूँगी।
- तुम पागल हो गए हो। - शायद हो गया हूँ।
नहीं?
मैं तुम्हें कुछ बता सकता हूँ?
बेशक।
मैंने बेइली की नौकरी छोड़ी नहीं थी। मुझे निकाल दिया गया।
क्या?
- क्यों? - हाँ।
मैं ज़्यादा ढीठ हो गया था और जैक ने मुझे निकाल दिया।
एक लड़की थी…
नहीं, नहीं। वह इसकी वजह नहीं है। यह…
देखो, उसे मौका मिला और उसने इसका फ़ायदा उठाया।
- वह कमीना है। - हाँ।
- तुम हमेशा उससे नफ़रत करते थे। - तुमने सही कहा,
पर बेशक वे पैसे ज़रूरी थे।
स्थिति कितनी बुरी है?
यह अच्छी नहीं है।
हम गुज़ारा कर सकेंगे?
हाँ, इसकी चिंता नहीं है।
नहीं, मेरी कई और लोगों से काम की बात चल रही है।
यह… हम गुज़ारा कर लेंगे।
- मुझे खेद है, कूप। - अरे, खेद मत करो।
- इसे सुलझाने की कोशिश कर रहा हूँ। - नहीं, मुझे हर चीज़ के लिए खेद है।
अरे, तुम्हें होना चाहिए।
ए, पता है क्या…
यह यीशु मसीह का शरीर है।
सावधान रहो।
सच में। मुझे खेद है।
मुझे भी।
तुम्हारा और निक का रिश्ता शुरू होने से काफ़ी पहले ही…
मैंने तुम पर ध्यान देना बंद कर दिया था।
अब जब तुमने यह कह दिया है, मैं कहीं कम दोषी महसूस कर रही हूँ।
- अच्छा? - हाँ।
तो फिर…
मैं तुम्हें दोषमुक्त करता हूँ।
यहाँ क्या हो रहा है?
- मैंने अपना फ़ोन छोड़ दिया था… - मैं… हम प्रार्थना कर रहे हैं…
मिल गया। मिल गया। धन्यवाद।
- धन्यवाद, फ़ादर। - बहुत-बहुत धन्यवाद। ईश्वर आपका भला करें।
जॉर्ज वाशिंगटन सुइट
मुझे जाना चाहिए।
ए। बस…
अगर हम बस वापस ही नहीं जाएँ तो?
अगर हम बस बच्चों को लेकर, उन्हें कार में बिठाकर
उल्टी दिशा में चल पड़ें
और बस किसी नई जगह दोबारा नई शुरुआत करें तो?
बढ़िया सुनाई पड़ता है।
मेरे साथ भाग चलो, मेल्।
हमेशा के लिए नहीं छुप सकते।
अभी नहीं।
बस तुम्हें बता दूँ, तुम्हें सेक्स करने को नहीं मिलेगा।
- तुम कुँवारी हो? - मेरा बॉयफ़्रेंड है।
- तुम्हारा बॉयफ़्रेंड है? - क्या इससे फर्क पड़ता है?
नहीं।
आओ। मैं सज्जन बना रहूँगा।
- मैं तुम्हारे लिए गाना गा सकता हूँ। - कृपया मत गाओ।
हाँ।
अगर मैं हस्तमैथुन करूँ, तो क्या तुम्हें ऐतराज़ होगा?
शाबाश। अरे, वाह।
क्या… रंग है।
तुमने कल रात को मज़े किए, हँ?
उम्मीद है कि तुमने कुछ अच्छे फैसले लिए।
मुझे नहीं लगता कि जेक के साथ रिश्ता टिकेगा।
अरे, यह अच्छा फैसला है।
- डैड। - चुप रहो।
मुझे ख़ुशी हो रही है।
आप उससे इतनी नफ़रत क्यों करते थे?
मैं उससे नफ़रत नहीं करता था। मुझे बस पता था कि वह तुम्हारे लायक नहीं था।
- आप यह हर किसी के लिए कहेंगे। - हाँ, मैं कहूँगा।
पर सुनो, जल्द ही, तुम किसी से मिलोगी
और वह लंबा और सुंदर और स्मार्ट
और संवेदनशील और सब कुछ होगा।
- सारी ख़ूबियाँ… आप फिर भी उससे नफ़रत करेंगे। - हाँ।
- शायद नफ़रत करूँगा।
मेरी बात सुनो।
मुझे पता है कि तुम्हें अभी ऐसा महसूस हो रहा है मानो तुम्हारी ज़िंदगी बार-बार शुरू हो रही है
और पक्का यह डरावना होगा, पर मेरा विश्वास करो,
जवान होने के बारे में सबसे अच्छी बात यही है
कि अभी तुम चाहे कुछ भी करो, उसे ठीक किया जा सकता है।
हाँ।
शायद यह हमेशा सच होता है।
शायद बड़े होने पर, चीज़ों को ठीक करने के लिए ज़्यादा मेहनत करनी पड़ती है।
क्या तुम्हें कभी किसी ने बताया कि तुम ज़रूरत से ज़्यादा समझदार हो?
इससे पहले कि तुम इसका जवाब दो,
मैं तुम्हें याद दिलाना चाहूँगा कि तुमसे अब भी उल्टी की बू आ रही है।
- हाँ। - चलो।
डैम काश मैं तुम्हारी प्रेमिका होती
मॉर्गन तुम ठीक हो?
माफ़ करना! मेरे माता-पिता ने मेरा फ़ोन ले लिया था, अभी-अभी वापस मिला
तुमसे सोमवार को मिलने के लिए उत्साहित हूँ
आप दोनों को यह गाना इतना क्यों पसंद है?
यह बिल्कुल घटिया है।
- क्या? - हे भगवान।
वह रिकॉर्डिंग स्टूडियो में एक दिन बिताकर अब आलोचक बन गया है।
अरे, नहीं। हे भगवान। कृपया वह बंद कर दीजिए।
- सहन नहीं हो रहा। वह सही कह रहा है। - वॉल्यूम बढ़ा दूँ? हम बढ़ा सकते हैं।
- ज़रूर। हाँ। - नहीं।
- हाँ, बढ़ा दिया। थोड़ा और ज़ोर से। - नहीं, डैड।
नहीं।
हाँ। बेहतर महसूस होता है, है न?
रास्ते पर ध्यान दो।
ए, हमें डिनर के लिए रुकना चाहिए।
तुम लोग डिनर करना चाहोगे? हाँ कहो।
- बहुत भूख लग रही है। - ठीक है।
सुनिए क्या होता है।
आपको दुनिया में भेज दिया जाता है
और सहज रूप से, आप अपनी ज़िंदगी इकट्ठा करने में बिताते हैं।
प्यार, सेक्स, परिवार, दोस्त, घर, कारें, अनुभव।
आप कभी इकट्ठा करना बंद नहीं करते हैं।
और केवल बढ़ती उम्र के साथ
आपको एहसास होने लगता है कि आप इस सफ़र में चीज़ें खो रहे हैं।
और तभी आपके पेट में ट्यूमर की तरह, पछतावा बढ़ने लगता है।
पर ऐसे दुर्लभ पल आते हैं
जब आपको अपनी ज़िंदगी साफ़ दिखती है।
कि क्या ज़रूरी है और क्या नहीं। सही और ग़लत फैसले।
आपकी जीत और आपके दिल के दर्द।
और उन्हीं पलों में,
आप देख सकते हैं कि कौन सी चीज़ें सच में मायने रखती हैं।
वे चीज़ें जो आपको परिपूर्ण बनाती हैं।
वे चीज़ें जिनके बिना, आपका स्वर्ग
तुरंत ख़ुद के द्वारा बनाया गया नर्क बन जाता है।
उन्हीं पलों में, आपको पूरा एहसास होता है कि आपको क्या करना होगा,
आपको क्या बचाना होगा… किसी भी हाल में।
ए। तुम कहाँ जा रहे हो?
मेल् की कार से छतरी लेने जा रहा हूँ। तेज़ बारिश होने लगी है।
ए, तुम्हें और मेल् को इस तरह परिवार के साथ देखना सपने जैसा लग रहा है।
- पहले ऐसा नहीं लगता था। - नहीं, नहीं लगता था। तो,
- क्या कुछ चल रहा है? - बस डिनर कर रहे हैं, बार्नी।
अगर तुम ऐसा कहते हो तो।
अपने परिवार के साथ, मेल के साथ अकेले बिताए इस समय ने
मेरे अंदर वह चीज़ जगा दी थी जिसकी अनुपस्थिति का मुझे एहसास भी नहीं था।
उम्मीद।
ऐसा लग रहा था जैसे कोहरा छंट गया हो।
मैंने देखा कि मैंने क्या खोया था और मैं उसे वापस हासिल करने वाला था।
यह आसान नहीं था, पर मुझे पता था कि मैं यह कर सकता हूँ।
ए!
तुरंत 911 पर फ़ोन करो।
ए!
- यहीं रुको! - चलो!
चलो यहाँ से निकलें!
बार्नी! बार्नी!
हे भगवान।
- मेरी तरफ़ देखो। मेरी तरफ़ देखो। - अपनी आँखें खोलो। मुझे सुन सकते हो?
- कहाँ दर्द हो रहा है? - हे भगवान।
कृपया। हे भगवान।
कोई मदद करो! कृपया!
सुनिश्चित करो कि बार्नी ठीक है। सुनिश्चित करो कि बार्नी ठीक है।
उप-शीर्षक अनुवादक : मून कलिता